b'\n_START_ARTICLE_\nJulian Seymour Schwinger\n_START_SECTION_\n\xc5\xbdivljenje in delo\n_START_PARAGRAPH_\nSchwinger je \xc5\xbee zelo zgodaj pokazal zanimanje za fiziko, objavil svoj prvi fizikalni \xc4\x8dlanek pri \xc5\xa1estnajstih in je \xc5\xa1tudiral na Kolid\xc5\xbeu mesta New York. Tukaj so mu omogo\xc4\x8dili, da je lahko razvil svoje sposobnosti. Doktoriral je leta 1939 na Univerzi Columbia, kjer je bil njegov mentor Rabi, z disertacijo O magnetnem sipanju nevtronov (On the Magnetic Scattering of Neutrons) pa je napisal \xc5\xbee dve leti prej. Takrat \xc5\xa1e ni dobil doktorata, ker ni hodil na matemati\xc4\x8dna predavanja, \xc4\x8deprav je po Uhlenbeckovih besedah, ki je takrat doktorandom predaval matematiko, znal vso snov teko\xc4\x8de. Schwinger je zatem od 1939 do 1941 delal na Univerzi Kalifornije v Berkeleyju, na koncu kot Oppenheimerjev asistent, pozneje pa je zasedel mesto na Univerzi Purdue._NEWLINE_Med 2. svetovno vojno je od leta 1943 delal v sevalnem laboratoriju Tehnolo\xc5\xa1kega in\xc5\xa1tituta Massachusettsa (MIT), kjer je teoreti\xc4\x8dno pomagal razvijati radar. V tem \xc4\x8dasu je za\xc4\x8del uporabljati svoje znanje o sevanju v kvantni fiziki. Nekaj \xc4\x8dasa je delal z Wignerjem na Univerzi v Chicagu, seveda tudi zaradi tedanjih voja\xc5\xa1kih potreb. To delo v zvezi z ameri\xc5\xa1ko jedrsko bombo mu ni bilo pov\xc5\xa1e\xc4\x8di, zato se je vrnil nazaj k Uhlenbeckovi skupini v Boston._NEWLINE_Po vojni je zapustil Univerzo Purdue in od\xc5\xa1el na Univerzo Harvard, kjer je pou\xc4\x8deval med letoma 1945 do 1974. Poro\xc4\x8dil se je leta 1947. V tem \xc4\x8dasu je razvil pojem renormalizacije, ki je pojasnil Lambov pomik v magnetnem polju elektrona. V svojem raziskovanju fizike osnovnih delcev je ugotovil, da bodo nevtrini obstajali v ve\xc4\x8d oblikah, skupaj z leptoni, kot sta elektron in mion._NEWLINE_Pozneje je bil nezadovoljen z zapletenostjo drugih razlag preskusov v fiziki delcev in je razvil teorijo izvira (?), ki je opisovala gravitone, fotone in druge delce poenoteno._NEWLINE_Naprej je razvijal renormalizacijske postopke ter pojme umeritvenih in relativisti\xc4\x8dnih invariant - delo, ki ga je za\xc4\x8del Fok._NEWLINE_Leta 1974 je od\xc5\xa1el na Univerzo Kalifornije v Los Angelesu, kjer je naprej razvijal svojo teorijo izvira. Tukaj je ustanovil odli\xc4\x8dno \xc5\xa1olo in odli\xc4\x8dne postopke pou\xc4\x8devalskih spretnosti, saj so trije njegovi \xc5\xa1tudenti prejeli Nobelove nagrade, ve\xc4\x8d kot sedemdeset pa jih je doktoriralo. Vsako njegovo predavanje nikoli ni bilo enako in njegova podajanja so ena\xc4\x8dili z umetnostjo._NEWLINE_Bil je mentor ve\xc4\x8d kot sedemdesetih doktorandov. \xc5\xa0tirje njegovi u\xc4\x8denci so prejeli Nobelovo nagrado, Roy Jay Glauber, Ben Roy Mottelson, Sheldon Lee Glashow in Walter Kohn (za kemijo).'